Avtomobil transportida yo‘lovchilar va bagaj tashish qoidalariga o‘zgartirish va qo‘shimchalar kiritish to‘g‘risida

Avtomobil transportida yo‘lovchilar va bagaj tashish qoidalarini yanada takomillashtirish, shuningdek ularni tashish bo‘yicha ko‘rsatilayotgan xizmatlarning xavfsizligini oshirish maqsadida Vazirlar Mahkamasi qaror qiladi:
 1. Vazirlar Mahkamasining 2003-yil 4-noyabrdagi 482-son qarori (O‘zbekiston Respublikasi QT, 2003-y., 11-son, 108-modda) bilan tasdiqlangan Avtomobil transportida yo‘lovchilar va bagaj tashish qoidalarining 9-bandi quyidagi tahrirda bayon qilinsin:
 “ 9. Yangi yo‘nalishlarni tashkil etish (ochish) qonun hujjatlarida belgilangan tartibda:
 a) shaharlarda — shaharlar hokimliklari yoki shahar yo‘lovchilar tashish transportini boshqarish organlari tomonidan Toshkent shahar ichki ishlar bosh boshqarmasi, Qoraqalpog‘iston Respublikasi Ichki ishlar vazirligi va viloyatlar ichki ishlar boshqarmalarining hududiy yo‘l harakati xavfsizligi boshqarmalari bilan yo‘nalishlar sxemalarini kelishgan holda;
 b) shahar atrofidagi va viloyatlar ichidagi shaharlararo yo‘nalishlarda — Qoraqalpog‘iston Respublikasi Vazirlar Kengashi hamda viloyatlar va Toshkent shahar hokimliklari yoki yo‘lovchilar tashish transportini boshqarish organlari tomonidan Toshkent shahar ichki ishlar bosh boshqarmasi, Qoraqalpog‘iston Respublikasi Ichki ishlar vazirligi va viloyatlar ichki ishlar boshqarmalarining hududiy yo‘l harakati xavfsizligi boshqarmalari bilan yo‘nalishlar sxemalarini kelishgan holda;
 v) viloyatlararo, shaharlararo va xalqaro yo‘nalishlarda -O‘zbekiston Respublikasi Ichki ishlar vazirligi Yo‘l harakati xavfsizligi bosh boshqarmasi bilan yo‘nalishlar sxemalarini kelishgan holda O‘zbekiston avtomobil va daryo transporti agentligi tomonidan amalga oshiriladi”.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.I. Zakirov zimmasiga yuklansin.